Ashkelon

Ashkelon eller Ashqelon (hebraisk: אַשְׁקְלוֹן; tiberiensisk hebraisk ʾAšqəlôn; arabisk: عسقلان ; latin: Ascalon) er en by i vestre Negev, i Sørdistriktet i Israel, med en befolkning på omtrent .

Den gamle havnen i Ashkelon strekker seg tilbake til neolittisk tid, mens oldtidens havneby Ashkelon er datert tilbake til bronsealderen og ble herjet og ødelagt i slutten av epoken. Like ved dagens Ashkelon ligger restene av den antikke Ashkelon. I løpet av sin historie har den blitt besatt og styrt av kanaanitter, filistere, israelere, assyrere, babylonere, grekere, fønikere, hasmoneerne, romere, persere, egyptere, muslimer, og korsfarere. Den ble ødelagt av muslimske mamelukkene fra Egypt i 1270 og falt da i glemselen. 

Dagens moderne by Ashkelon vokste ut av den arabiske landsbyen al-Majdal. I 1596 besto landsbyen av 559 muslimske husholdninger og i 1931 bodde det 6166 muslimer og 41 kristne der. I 1948 hadde befolkningen vokst til rundt . Israelske styrker erobret byen den 5. november 1948, og det meste av den arabiske befolkningen flyktet.Morris, Benny (2004): The Birth of the Palestinian Refugee Problem Revisited, Cambridge University Press. ISBN 978-0-521-00967-6, s. 528 Byen ble innledningsvis gitt navnene  Migdal Gaza, Migdal Gad og Migdal Ashkelon av de jødiske innbyggerne. De fleste av de gjenværende araberne ble forvist ved 1950. I 1953 ble nabolaget Afridar inkorporert og navnet «Ashkelon» ble adoptert som byens navn. Ved 1961 ble Ashkelon rangert som det 18. største blant israelske urbane sentre med en befolkning på rundt .Golan, Arnon (2003): «Jewish Settlement of Former Arab Towns and their Incorporation into the Israeli Urban System (1948–1950)» i: Israel Affairs 9, doi:10.1080/714003467, s. 149–164. Ved 2015 utgjorde befolkningen i Ashkelon  innbyggere.«List of localities, in Alphabetical order»  (PDF), Israel Central Bureau of Statistics.

Dagens moderne by beliggende langs Israels sørkyst er betraktet som hovedstaden i distriktet av samme navn. Byen er et turistmål grunnet sine moderne hoteller, mange parkanlegg, og med et behagelig klima preget av å ligge mellom kysten av Middelhavet og en ørkensone. «Ashkelon – A Beautiful City» , Muncipality of Ashkelon Byens økonomi er delvis basert på turisme. «Ashkelon – A developing tourism city» , Muncipality of Ashkelon Byens industri består av alt fra produksjon av matvarer til metallarbeid. I 2005 ble en av verdens største avsaltingsanlegg for fersk vann åpnet i Ashkelon, og behandler  kubikkmeter med vann daglig.«Modern Geography: Ashkelon» , Ifcj.org

 Etymologi 
Navnet Ashkelon er antagelig vestsemittisk, og kan være forbundet med rotordet š-q-l («å veie» fra en semittisk rot ṯql, beslektet med hebraiske , šāqal, eller arabiske , «vekt»), kanskje et vitnemål til stedets betydning som et senter for handelsvirksomhet. De engelske betegnelsene for vårløk, scallion, «scallion (n.)», Online Etymology Dictionary og sjalottløk, engelsk shallot, «shallot (n.)», Online Etymology Dictionary er begge avledet fra latinske ascalonia, igjen avledet fra greske ασκολόνιον, askolonion, som henviser til den kanaanittiske havnebyen Ashkelon. Rabinowitch, Haim D.; Currah, Lesley (2002): Allium Crop Science: Recent Advances, CABI PubRedaksjonen til American Heritage Dictionaries (2006): More Word Histories and Mysteries: From Aardvark to Zombie, Houghton Mifflin Harcourt, s. 202

 Søsterbyer 
 Côte Saint-Luc, Quebec, Canada
 Xingyang, Kina
 Aix-en-Provence, Frankrike
 Kutaisi, Georgia
 Berlin-Weißensee, Tyskland
 Sopot, Polen
 Entebbe, Uganda
 Portland (Oregon), USA
 Baltimore (Maryland), USA

 Referanser 

 Eksterne lenker 


 Ashkelons byråd
 «Ashkelon, ancient city of the sea», National Geographic, januar 2001

Kategori:Byer i Israel
Kategori:Filistinske byer
Kategori:Kanaanittiske byer
Kategori:Sørdistriktet i Israel
Kategori:Bosetninger etablert i 1951
Kategori:1950-årene i Israel
Kategori:Bibelske steder